उत्तराखंड में BRO ने 20 हजार फीट की ऊंचाई पर बनाई 130 किमी लंबी सड़क
Aadi Kailash and Om Parvat Yatra begins from May 4th in Uttarakhand Pithoragarh District उत्तराखंड के पिथौरागढ़ जिले में 4 मई से आदि कैलाश और ओम पर्वत की यात्रा शुरू होगी। श्रद्धालु पहली बार तवाघाट से आदि कैलाश
उत्तराखंड के पिथौरागढ़ जिले में 4 मई से आदि कैलाश और ओम पर्वत की यात्रा शुरू होगी। श्रद्धालु पहली बार तवाघाट से आदि कैलाश और ओम पर्वत तक वाहनों से भी जा सकेंगे। सीमा सड़क संगठन (BRO) के लगभग 20 हजार फीट की ऊंचाई पर बनाए गए 130 किमी लंबे सड़क मार्ग के चलते यह संभव हुआ है।
इस बार यात्रियों के लिए स्पेशल पैकेज भी
अब तक श्रद्धालु तवाघाट पॉइंट से यह यात्रा पैदल ही करते थे। इस बार कुमाऊं मंडल विकास निगम (KMVN) ने श्रद्धालुओं के लिए पैकेज भी बनाया है। श्रद्धालु बिना पैकेज के जाना चाहे तो अपने स्तर पर यात्रा कर सकता है। इसके लिए धारचूला में SDM कार्यालय से इनरलाइन परमिट लेना होगा।
इसे भारत का कैलाश मानसरोवर भी कहते हैं
आदि कैलाश को भारत का कैलाश मानसरोवर भी कहते हैं। चीन के कब्जे वाले तिब्बत में स्थित कैलाश पर्वत की परछाई जैसे मानसरोवर झील में भी दिखती है, वैसे ही आदि कैलाश पर्वत की परछाई भी पार्वती कुंड में पड़ती है। उत्तराखंड सीमा पर लिपुलेख दर्रे के रास्ते कैलाश मानसरोवर की यात्रा फिलहाल बंद है।
उत्तराखंड से जुड़ी ये खबरें भी पढ़ें...
25 अप्रैल को खुलेंगे केदारनाथ धाम के कपाट
उत्तराखंड के प्रमुख हिंदू तीर्थ केदारनाथ धाम के कपाट 25 अप्रैल को खोल दिए जाएंगे। इस बार उत्तराखंड की चारधाम यात्रा 22 अप्रैल से शुरू हो रही है। यमुनोत्री और गंगोत्री के कपाट 22 अप्रैल और बद्रीनाथ के कपाट 27 अप्रैल को खुलेंगे। यात्रा के लिए पहली बार उत्तराखंड सरकार ने बुकिंग की थी। अब तक कुल 9 लाख 68 हजार 951 लोगों ने यात्रा के लिए रजिस्ट्रेशन करवाया है। पढ़ें पूरी खबर...
जोशीमठ में चारधाम यात्रा की वजह से बेघरों को होटलों ने अल्टीमेटम दिया 
जोशीमठ, चार हजार इमारतों वाले 11.5 वर्ग किमी में फैले इस शहर के 2.5 वर्ग किमी एरिया के 868 मकानों में दरारें आई हैं, जिनमें से 181 को अनयूजेबल घोषित किया जा चुका है। करीब 700 लोगों को अपना घर छोड़कर इधर-उधर पनाह लेनी पड़ी है। पढ़ें पूरी खबर...